jkorsvik/nowiki_second_scrape_merged huggingface dataset:
Tvungen forsvinning

Tvungen forsvinning (engelsk: forced disappearance, spansk: desaparición forzada ) er noe som finner sted når en person blir holdt fanget i hemmelighet, eller drept av en tjenestemann på vegne av et statsapparat eller en organisasjon, uten at stat/organisasjon innrømmer forhold. Under slike forhold, vil et offer vanskelig kunne gjøre gjeldende, lovlige krav.
En tvungen forsvinning består i at en person forsvinner fra offentligheten, kidnappet eller myrdet av en organisasjon (ofte statlig). Ofrene føres bort og blir holdt ulovlig i konsentrasjonsleirer, ofte torturert, og til slutt henrettet, og likene blir gjemt. De pårørende får ikke noe innsyn i hva som har skjedd med offeret.


== Latin-Amerika ==
Eksempler på slike menneskerettighetsbrudd, fant blant annet sted under militærdiktaturene i Latin-Amerika på 1970- og 1980-tallet.
I de latinamerikanske diktaturene ble ofte barna til de forsvunne personene adoptert bort, gjerne til barnløse par innenfor militærvesenet eller som støttet diktaturet. Den dag i dag vet mange familier ikke hva som skjedde med deres ektefeller, barn, søsken og foreldre under diktaturene. Rettssaker pågår, men flere av de ansvarlige for disse menneskerettighetsbruddene går ennå ustraffet. Tvungen forsvinning forbindes også ofte med uttrykket skitten krig.


== Eksterne lenker ==
http://www.afad-online.org/
De fire og han som gjør galt verre

De Fire og Han Som Gjør Galt Verre er en norsk fantasytrilogi skrevet av Hans Frederik Follestad.
Romanen er en humoristisk fortelling om kampen mellom de gode og det onde for ungdom. Den handler om de fire kameratene ilderen Bambo Fortwo, pandaen Hutte Meg Tu, vaskebjørnen Pepper Bihf og elgen Salt Ehfan. I tillegg kommer også skilpadden Jesper Schtadig som har rollen som «han som gjør galt verre». Uten å vite det selv er de en del av en gammel profeti, og de må redde verden fra å falle i den onde Lord Kors hender. En dag dukker det opp noen munker med overnaturlige evner for å få med seg de fem dyrene til Himmeltempelet i Ankh Mapur i Nepal hvor de skal være med på å avgjøre verdens skjebne.
Første bok i serien, Begynnelsen, utgitt i 2003, ble etterfulgt av Fortsettelsen året etter, mens den siste boken i serien, Slutten, ble utgitt i 2008. 
Bøkene er solgt til Sverige, Danmark og Finland. Serien ble i 2005 belønnet med  NORCON-prisen.
Ulster Democratic Party

Ulster Democratic Party (UDP) var et lojalistisk politisk parti i Nord-Irland. Det ble opprettet i 1989 som etterfølger av Ulster Loyalist Democratic Party. Partiet fikk de første årene noen seter i lokalråd. Det var knyttet til den paramilitære organisasjonen Ulster Defence Association (UDA). 
UDP var involvert i å forhandle frem lojalistenes våpenhvile i 1994. De stilte til valg til Nord-Irlands forum i 1996, og fikk to seter i forumet hvor samtalene som ledet til Belfastavtalen i 1998 foregikk. I januar 1998 trakk partiet seg frivillig fra samtalene, fordi de var i ferd med å bli kastet ut på grunn av flere mord begått av Ulster Freedom Fighters, en dekkgruppe for UDA. 
Offisielt støttet UDP devolution, det vil si innføring av begrenset selvstyre, i Nord-Irland. Men partiet var her på kollisjonskurs med UDA og store deler av medlemsmassen. I 1998 klarte de derfor ikke å vinne noen seter i Den nordirske forsamling. 
Konflikten med UDA og innad i partiet fortsatte inntil november 2001, da partiet oppløste seg selv. Dets rolle har i stor grad blitt tatt over av Ulster Political Research Group.
Ulster Loyalist Democratic Party

Ulster Loyalist Democratic Party (ULDP) var et lite, nordirsk lojalistisk parti. Det ble opprettet i juni 1981 av den paramilitære organisasjonen Ulster Defence Association (UDA) for å erstatte New Ulster Political Research Group. 
I begynnelsen gikk partiet inn for nordirsk selvstendighet innenfor EU og Samveldet. Dette vant ikke frem blant unionister, og partiet gikk derfor over til UDAs standpunkt, kjent som Common Sense. Dette innebar en valgt forsamling og et utøvende råd i provinsen. De ønsket også en skrevet grunnlov. 
I 1989 ble partiet i praksis nedlagt, og gjenoppstod som Ulster Democratic Party.
Hans-Joachim Meyer

Hans Joachim Meyer (født 13. oktober 1936 i Rostock) er en tysk katolsk politiker (CDU) og president for Zentralkomitee der deutschen Katholiken.
Meyer studerte etter å ha tatt i artium i 1958 ved Akademie für Staats- und Rechtswissenschaften i Potsdam, men ble eksmatrikulert på grunn av «manglende forbindelse til arbeiderklassen» og arbeidet ved VEB-bedriften for lokomotivbygging i Babelsberg. Fra 1959 til 1964 studerte han anglistikk og historie ved Humboldt-Universität zu Berlin, og tok hovedfag (diplom) i filologi. Han arbeidet så som høyskolelektor, og tok i 1971 doktorgraden.
Fra 1973–1975 var han medlem av den katolske kirkes pastoralsynode i DDR, og fra 1976 arbeidet han for pastoralrådet i den østlige del av det katolske bispedømmet Berlin. 1978–1990 var han leder for avdelingen for språkintensivutdannelse ved Humboldt-universitetet, og fra 1985 ekstraordinær professor.
Fra april til oktober 1990 var han minister for utdannelse og vitenskap i Lothar de Maizières siste, og eneste demokratiske, regjering i DDR. I august ble han medlem av CDU. Han hadde i perioden 1952 til 1961 tidligere vært medlem av det såkalte blokkpartiet CDU i DDR.
Hans-Joachim Meyer var fra 1990 til 2002 minister for vitenskap og kunst i Fristaten Sachsen. I 1990 ble han også medlem av forretningsutvalget i katolikkenes sentralkomité, i 1994 ble han visepresident og i 1997 ble han president for sentralkomitéen. Han har mottatt Tysklands store fortjenstkors.


== Referanser ==


== Eksterne lenker ==
(de) Verk av og om Hans-Joachim Meyer i katalogen til det tyske nasjonalbiblioteket
Espen Rostrup Nakstad

Espen Rostrup Nakstad (født 1975) er en norsk lege, jurist og forfatter som er assisterende direktør i Helsedirektoratet.


== Biografi ==
Som jusstudent var Nakstad engasjert i European Law Students’ Association (ELSA) der han deltok i forberedelsene til opprettelsen av Den internasjonale straffedomstolen som ble etablert i 2002.Nakstad har medisinsk doktorgrad fra Universitetet i Oslo og er spesialist i indremedisin og lungesykdommer. Nakstad er også utdannet jurist og har tidligere undervist innen ledelsesfag og strategisk planlegging for internasjonale organisasjoner.Til vanlig arbeider Nakstad som overlege og forsker ved Akuttmedisinsk avdeling ved Oslo universitetssykehus, der han leder CBRNE-senteret. Han har vært sentral i utarbeidelsen av faglige retningslinjer på helseberedskapsområdet og representert spesialisthelsetjenesten blant annet i Oslo politidistrikts lokale redningsledelse.
Sammen med Bjørn Bjelland har Nakstad skrevet læreboka Beredskap, kriseledelse og praktisk skadestedsarbeid, utgitt i 2018.Nakstad mottok i 2020 HR Norges lederpris, og ble kåret til Årets navn av Dagbladet og VG samt til Årets Osloborger av Aftenposten. Nakstad ble offentlig kjent under Covid-19-pandemien i 2020 og 2021. 


== Personlige liv ==
Nakstad mistet tvillingbroren Anders som var anestesilege i en helikopterulykke i 2014 under et redningsoppdrag for Norsk Luftambulanse. Han er nevø til Morten Rostrup som var med på å stifte den norske avdelingen av Leger Uten Grenser.


== Utgivelser ==
Beredskap, kriseledelse og praktisk skadestedsarbeid. Gyldendal. 2018. ISBN 9788205554566.  [sammen med Bjørn Bjelland]
Kode rød : Kampen for det vakre. Gyldendal. 2021. ISBN 9788205547759. 


== Referanser ==


== Eksterne lenker ==
(en) Espen Rostrup Nakstad på Internet Movie Database 
(no) Publikasjoner av Espen Rostrup Nakstad i BIBSYS
Biafrakrigen

Biafrakrigen, også kjent som den nigerianske borgerkrigen, som utspilte seg mellom 6. juli 1967 og 15. januar 1970 var en politisk konflikt utløst av en utbryterprovins i det sørøstlige hjørnet av Nigeria, som erklærte uavhengighet som Republikken Biafra. 
Krigen ble beryktet for den sultkatastrofen som oppsto i enkelte av de krigsrammede områdene, og påstander om folkemord begått mot ibostammene som hadde tilholdssted i disse områdene. I løpet av krigens varighet på to og et halvt år var det rundt 100 000 militære døde, mens det var mellom 500 000 og 2 millioner sivile i Biafra som døde av sult. I tillegg var de fryktelige erfaringene som Biafras minoriteter ble utsatt for og som i stor grad blitt oversett av biafrakrigens historiografi. De ble utsatt for en høy grad av forfølgelse, lemlestelse, urettferdighet, drap, psykologisk tortur og andre former for lidelser som ikke har blitt til det fulle undersøkt i den eksisterende litteraturen.Organisasjonen Leger Uten Grenser ble etablert i 1971 i etterspillet etter krigen, av Bernard Kouchner og andre franske leger som hadde arbeidet i det beleirede Biafra.


== Referanser ==


== Litteratur ==
Vonnegut, Kurt (1979): «Biafra: A People Betrayed», Wampeters, Foma and Granfalloons
Nødhjelp til Biafra 1967-1970, artikkel hos Norgeshistorie.no


== Eksterne lenker ==
Omipidan Teslim: «Real Accounts of The Nigerian Civil War (1967–1970)», OldNaija
Eyjolv Dådaskald

Eyjolv Dådaskald (norrønt Eyjólfr dáðaskáld) var en skald som var aktiv tidlig på 1000-tallet. Tilnavnet «Dådaskald» beskrev en skald som diktet om høystemte dåder. 


== En hedensk hirdskald ==
Med unntak av det som kan bli antatt fra hans diktning er det ingenting som er kjent om Eyjolf. Han kan ha vært fra Island slik som mange andre islandske skalder fra denne tiden, men ut ifra de manglende informasjonen om hans liv kan han like gjerne ha vært norsk.
Refrenget fra Bandadråpa feirer Eirik Ladejarl for å seire «ved guders vilje», en frase som er lånt fra Einar Skålaglams kvad Vellekla. Einar var hirdskald hos Eiriks far, Håkon Ladejarl. Den hedenske referansen i diktet om den tilsynelatende kristne Eirik kan antyde at skalden selv ikke var kristen.


== Drottekvad om Eirik jarl ==
Eyjolv var en av hirdskaldene til Ladejarlen Eirik Håkonsson, hersker av Norge, som han kvedet Bandadråpa for, det eneste kvad som er etterlatt av Eyjolv. I alt er det kun bevart åtte vers og et refreng fra dette drottekvadet i kongesagaene, hovedsakelig i Heimskringla og i Skaldskaparmål. Kvadets innhold er også gjengitt i Fagrskinna.
De bevarte delene av Bandadråpa handler om de tidlige dådene til Eirik jarl, hans drap på Skofte Skagesson på Møre, om å bli jarl i ung alder, hans vikingtokt i Østersjøen og hans angrep på den russiske byen Ladoga. I henhold til sammendraget i Fagrskinna var det fullstendige kvadet mye mer omfattende og innbefattet også omtale av slaget ved Svolder i år 1000 og tiden etter slaget. Et vers som er omtalt i Olav Tryggvasons saga (side 135) i Heimskringla:

Seint på kvelden seilte
den unge skipsfører
med like ungt mannskap
gjennom utvær mot hersen;
han svingte sverd som luet
mot skjoldets runde bue,
gledet ulv og ramner;
gav dem Skofte til åte.Kvadet kan ha bli diktet en gang rundt år 1010.


== Litteratur ==
Fagrskinna. En norsk kongesaga, oversatt av Johan Schreiner, Fabritius 1926. Andre utgave 1972. ISBN 82-07-01607-8


== Eksterne lenker ==
Eyjólfr dáðaskáld: Bandadrápa 1-9
Kvartbølgeantenne

En kvartbølgeantenne er en meget vanlig og effektiv antenne som ofte brukes på biler. 
Antennen må være i resonans med frekvensen den skal brukes for. Dette er spesielt viktig ved sending fra en radiosender.
Formelen for bølgelengde er: 300/f(frekvens i Mhz)=bølgelengde i meter.
For å finne lengden på en kvartbølgeantenne deles bølgelengden på 4, og så bør lengden reduseres med 5%. 
Dersom dette er en god leder som er montert på en metallplate gir dette en impedans på ca.50 ohm. Dersom det benyttes en 50 ohm coaxialkabel som forbindelse til radioen, skal kjernen i kabelen tilkobles den 1/4 antennen, mens skjermen i kabelen kobles til metallplaten.
Kvartbølgeantennen kan også utformes som en dipol med to metallstykker etter hverandre, begge på 1/4 bølgelengde. I skjøten mellom dem kobles kjernen i koaxialkabelen til den ene, og skjermen til den andre lederen.
Lange Nacht der Museen

Lange Nacht der Museen (museenes lange natt) er et kulturarrangement i Berlin som gjennomføres av en rekke av byens museer. Museene holder åpent om natten og forsøker dermed å tiltrekke seg nye besøkere. Billetten til arrangementet gir adgang både til alle museene og til å bruke byens kollektivtransport.
Arrangementet ble første gang gjennomført i 1997. Etter inspirasjon fra Lange Nacht der Museen gjennomføres lignende arrangementer i flere andre tyske og andre europeiske byer, deriblant i Paris, Amsterdam og Frankfurt am Main. Også i Østerrike, Syd-Tirol og Liechtenstein gjennomføres et slikt arrangement av kringkasteren ORF. I Sveits finnes det museumsnetter i de fleste av landets større byer.


== Eksterne lenker ==
Das Original: Lange Nacht der Museen in Berlin
Mer om museumsnetter
Lange Nacht der Museen in Österreich
Dag Opjordsmoen

Dag Opjordsmoen (født 5. august 1955) er en norsk fotballtrener. Han er for tiden fagansvarlig ved Toppfotballsenteret.
Dag Opjordsmoen har arbeidet som hovedtrener i norsk fotball i perioden 1985-2007. Opjordsmoen har høyeste utdannelse innen yrket med UEFA prolicens. Han har vært styremedlem i NFT (Norsk fotball trenerforening) siden 1995. Han er også med i ledergruppa i Toppidrettsprosjektet i Gjøvikregionen. Dag Opjordsmoen er i tillegg utdannet adjunkt.


== Eksterne lenker ==
(en) Dag Opjordsmoen – Transfermarkt (manager)
John Hallgeir Johansen

John Hallgeir Johansen (født 31. mai 1963) er en vokalist fra Haugesund. 
Han var frontfigur i hardrock-bandet Wanted, som ga ut CD-en Over The Top i 1994, og pub-rockbandet S.O.B., som ga ut CD-ene Vorspiel i 1996 og Haugesund Halvkommunale Offside-orkester i 1997. Han har også gitt ut to CD-er under tilnavnet «Jojo» (Poetry & Motions i 1995 og Goin' Somewhere i 1999). John Hallgeir Johansen var vokalist i bandet Ten Tons, men nå er han vokalist i Alleyrats. I tillegg er han trubadur og pubmusiker. Han var også med i X-Factor Norge 2009 der han gikk videre til topp 100.


== Eksterne lenker ==
Wanted (http://www.myspace.com/wantednorway)
Ten Tons
Alley Rats (facebook)
Jimmie Johnson

Jimmie Kenneth Johnson (født 17. september 1975 i El Cajon, California, USA) er en fører i den amerikanske motorsporten NASCAR. Han kjører bil #48 Lowe's / Kobalt Chevrolet SS for teamet Hendrick Motorsports.
Johnson har aldri fullført under femteplass i Sprint Cup Series sammenlagt, han vant det som nå heter Monster Energy NASCAR Sprint Cup 5 ganger (2006, 2007, 2008, 2009 og 2010) og han er derved den eneste som har vunnet mesterskapet 5 ganger på rad. Han kom på andreplass to ganger (i 2003 og 2004). Johnson er også den eneste føreren som har vunnet løpet Coca-Cola 600 tre ganger på rad.
Han giftet seg 11. desember 2004 med Chandra Janway, og de ble 7. juli 2010 foreldre til Genevieve Marie.


== Referanser ==


== Eksterne lenker ==
(en) Offisielt nettsted 
(en) Jimmie Johnson – kategori av bilder, video eller lyd på Commons 
(en) Jimmie Johnson – galleri av bilder, video eller lyd på Commons 
(de) Jimmie Johnson – Munzinger Sportsarchiv 
(en) Jimmie Johnson – racing-reference.info 
(en) Jimmie Johnson – Driver Database
Kasey Kahne

Kasey Kenneth Kahne (født 10. april 1980 i Enumclaw, Washington, USA) er en fører i den amerikanske motorsporten NASCAR. Han kjører bil #5 Dodge Dealers/UAW Dodge Charger for teamet Evernham Motorsports i NASCARs Nextel Cup.


== Referanser ==


== Eksterne lenker ==
Offisielt nettsted 
(en) Kasey Kahne – kategori av bilder, video eller lyd på Commons 
(en) Kasey Kahne – galleri av bilder, video eller lyd på Commons 
(en) Kasey Kahne – racing-reference.info 
(en) Kasey Kahne – Driver Database
Matt Kenseth

Matthew Roy Kenseth (født 10. mars 1972 i Cambridge, Wisconsin, USA) er en fører i den amerikanske motorsporten NASCAR, hvor han kjører bil #17 DeWalt Ford Fusion for teamet Roush Racing.
Kenseth debuterte i Winston Cup (nå Nextel Cup) i 1998, og fullførte sitt første løp på en sjetteplass, den tredje beste debuten noensinne.
Kenseths besteforeldre på morssiden er begge utvandrere fra Norge, sannsynligvis fra Kjenset gard, Nordre Land kommune i Oppland.


== Referanser ==


== Eksterne lenker ==
Offisielt nettsted 
(en) Matt Kenseth – kategori av bilder, video eller lyd på Commons 
(en) Matt Kenseth – galleri av bilder, video eller lyd på Commons 
(en) Matt Kenseth – racing-reference.info 
(en) Matt Kenseth – Driver Database
Travis Kvapil

Travis Kvapil (født 1. mars 1976 i Janesville, Wisconsin, USA) er en tysk-amerikansk fører i den amerikanske motorsporten NASCAR. Han kjører bil #32 Tide Chevrolet Monte Carlo for teamet PPI Motorsports i NASCARs Nextel Cup.


== Eksterne lenker ==
(en) Travis Kvapil – kategori av bilder, video eller lyd på Commons 
(en) Travis Kvapil – racing-reference.info
Kristian Tonby

Kristian Tonby (født 1975) er en norsk lege, som er spesialist i infeksjonssykdommer og var leder i det norske avsnittet av Leger Uten Grenser. Hans spesialfelt er tuberkulose, og han har publisert artikler i medisinske forskningstidsskrift om denne sykdommen.
Tonby var en av de unge støttevokalistene til Jahn Teigen på «Glasnost» i Melodi Grand Prix 1988, og spilte hovedrollen «Sigurd» i den norske filmen «Sigurd Drakedreper» fra 1989.


== Publikasjoner ==
Wergeland, I., Pullar, N., Assmus, J., Ueland, T., Tonby, K., Feruglio, S., ... & Dyrhol-Riise, A. M. (2015). IP-10 differentiates between active and latent tuberculosis irrespective of HIV status and declines during therapy. Journal of Infection, 70(4), 381-391.
Lieske, N. V., Tonby, K., Kvale, D., Dyrhol-Riise, A. M., & Tasken, K. (2015). Targeting tuberculosis and HIV infection-specific regulatory T cells with MEK/ERK signaling pathway inhibitors. PloS one, 10(11).
Mortensen, R., Clemmensen, H. S., Woodworth, J. S., Therkelsen, M. L., Mustafa, T., Tonby, K., ... & Andersen, P. (2019). Cyclooxygenase inhibitors impair CD4 T cell immunity and exacerbate Mycobacterium tuberculosis infection in aerosol-challenged mice. Communications biology, 2(1), 1-10.


== Referanser ==
Richard Ashcroft

Richard Ashcroft (født 11. september 1971) er en engelsk pop-artist. Han er født og oppvokst i Billinge, Wigan, England. Richard Ashcroft var og er frontmann i The Verve, og er hjernen bak 90-talls-hiten «Bitter Sweet Symphony». Ashcroft og bandet tjente ingen penger på sangen, da den ble beskyldt for plagiarisme. Først i mai 2019 kunne Ashcroft tjene penger sangen etter en avtale med The Rolling Stones og avdød platesjef Allen Kleins sønn.I 1998 vant han Ivor Novello Awards for beste tekstforfatter. I 2019 fikk han samme pris for «enestående bidrag til britisk musikk».


== Soloalbum ==
Alone with Everybody (2000)
Keys To The World (2002)
Human Conditions (2006)
These People (2016)
Natural Rebel (2018)


== Referanser ==


== Eksterne lenker ==
(en) Offisielt nettsted 
(en) Richard Ashcroft – kategori av bilder, video eller lyd på Commons 
(en) Richard Ashcroft på Internet Movie Database 
(en) Richard Ashcroft hos The Movie Database 
(en) Richard Ashcroft på Discogs 
(en) Richard Ashcroft på MusicBrainz 
(en) Richard Ashcroft på Songkick 
(en) Richard Ashcroft på AllMusic 
Richard Ashcroft på Twitter 
Richard Ashcroft på Facebook 
Richard Ashcroft på Instagram 
Richard Ashcroft på YouTube
Progressive Unionist Party

Progressive Unionist Party (PUP) er et nordirsk lojalistisk parti. Det ble dannet i 1979, og hadde sitt utspring i Independent Unionist Group i Shankillområdet i Belfast. Partiet er knyttet til den paramilitære gruppen Ulster Volunteer Force (UVF). I det politiske spekteret befinner det seg på venstresiden, med hovedtyngden av medlemmer og velgere i Belfasts arbeiderklasse.
I 1994 ble PUPs leder Hugh Smyth overborgermester i Belfast. To år senere sikret partiet seg to representanter, Billy Hutchinson og David Ervine, i Nord-Irlands forum, der samtalene som ledet frem til Belfastavtalen i 1998 foregikk. De fikk også to representanter i Den nordirske forsamling, men mistet det ene setet i 2003. I lokalvalget i 2005 fikk partiet dårlig oppslutning, og beholdt bare to plasser i lokalråd. 
Under en feide mellom UVF og Loyalist Volunteer Force ble fire personer drept av UVF i Belfast. Dette førte til at den britiske regjeringen ikke lenger anerkjente UVFs våpenhvile, og partiet begynte dermed en diskusjon om hvorvidt man skulle kutte båndet til UVF. Forslaget om å bryte med organisasjonen ble nedstemt på partiets landsmøte i oktober 2005.
I mars 2006 ble partilederen Dawn Purvis, som er forsker ved University of Ulster, utnevnt til uavhengig medlem av Northern Ireland Policing Board. 


== Eksterne lenker ==
Offisielt nettsted
Shankill Road

Shankill Road er en av Belfasts hovedgater, som strekker seg omkring halvannen kilometer utover fra sentrum. Den går gjennom et område som er nesten utelukkende protestantisk, og gaten har blitt et symbol på det protestantiske Belfast på samme måte som Falls Road er et symbol på den katolske delen av byen. Det ligger mest butikker og næringseiendommer langs selve Shankill Road, mens boliger ligger i de mange sidegatene. 


== Historie ==
Shankill var opprinnelig et skogområde, hvor det levde ulv og villsvin. De første som bosatte seg der slo seg ned i området som nå kalles Glencairn, hvor det ble reist et ringfort på stedet hvor elvene Ballygomartin og Forth møtes.
I middelalderen kom det en ny bosetning på stedet hvor Shankill Road går over i Woodvale Road, i krysset med Cambrai Street. Det ble reist en kirke der, som har gitt navn til området; Seán Cill betyr «gammel kirke». 
I det 19. århundre begynte stedet å vokse på grunn av ekspansjonen i linindustrien. Mange av sidegatene, som Leopold Street, Cambrai Street og Brussels Street, har navn knyttet til Belgia eller Flandern, hvor linplantene som ble brukt vokste. Industrien møtte nedgangstider på midten av det 20. århundre, noe som førte til vedvarende høy arbeidsløshet. 
Da konflikten i Nord-Irland blusset opp i 1960-årene ble Shankillområdet mål for en rekke angrep. Det verste terrorangrepet var den såkalte Shankillbomben den 23. oktober 1993. Bomben gikk av i Frizzells Fish Shop, og drepte ti mennesker inkluderte den ene av bombemennene. Den andre, Sean Kelly overlevde og ble senere dømt for bombingen. Shankillområdet er skilt fra Falls Road-området med en fredslinje.


== Eksterne lenker ==
(en) Shankill Road, Belfast – kategori av bilder, video eller lyd på Commons 
Shankill History hos shankilltourism.com
Endemi

Endemi er en betegnelse innen epidemiologi som betegner situasjonen når en sykdom forekommer og brer seg hos en begrenset gruppe mennesker, eller innenfor et begrenset geografisk område.
Begrepet brukes spesielt ofte om infeksjonssykdommer. Et eksempel på en endemi er vannkopper. Dersom antallet syke stiger, betegnes det som en epidemi. En epidemi som når global utbredelse, betegnes som en pandemi.
Solastranden

Solastranden er en 2300 meter lang sandstrand i Sola kommune  Rogaland. Stranden ligger like ved Stavanger lufthavn og Solastranden golfbane. Stranden er et svært populært utfartsområde for befolkningen på Nord-Jæren. 
Stranden er langgrunn som gir gode forhold for brettseilere. 
Sunday Times har kåret den til verdens 6. beste.Sola Brettseilerforening holder til på Solastranden og arrangerer NM hvert år på Solastranden.
Fylkesvei 374 (Rogaland), Norsjøveien leder til stranden og ligger parallelt tett opp til stranden omtrent en tredjedel av strandens lengde.

		


== Referanser ==


== Eksterne lenker ==
(no) Solastranden Golfklubb